A BIZOTTSÁG 576/2006/EK RENDELETE
(2006. április 7.)
a működési alapok, a működési programok és a pénzügyi hozzájárulás tekintetében a 2200/96/EK tanácsi rendelet részletes alkalmazási szabályainak megállapításáról szóló 1433/2003/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gyümölcs- és zöldségpiac közös szervezéséről szóló, 1996. október 28-i 2200/96/EK tanácsi rendeletre (1) és különösen annak 48. cikkére,
mivel:
(1)
Az 1433/2003/EK bizottsági rendelet (2) I. mellékletének 2. pontja megállapítja, hogy műveletenként legfeljebb tíz évre a működési programok nem kötelező támogatható elemeinek minősíthetők a következőkkel kapcsolatos specifikus költségek: ökológiai, integrált vagy kísérleti termelés, ökológiai növényvédelmi eszközök, környezetvédelmi intézkedések (beleértve a csomagolás környezetgazdálkodási vonatkozásainak költségeit is), valamint minőségjavító intézkedések (beleértve a minősített micéliummal, növényanyaggal és vetőmagokkal - „elit vetőmagokkal” és „minősített vetőmagokkal” - kapcsolatos intézkedéseket is).
(2)
A tapasztalat azt mutatta, hogy a legtöbb tagállamban a termelői szervezetek nagy része élt az említett lehetőségekkel. Ezek a termelői szervezetek működési programjukban teljes mértékben figyelembe vették a környezetvédelmi és minőségi szempontokat. Ezért célszerű lenne megszüntetni az említett intézkedésekre jelenleg vonatkozó, műveletenként tíz évben meghatározott korlátozást.
(3)
Az 1433/2003/EK rendeletet ennek megfelelően módosítani kell.
(4)
Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,
ELFOGADTA EZT A RENDELETET:
1. cikk
Az 1433/2003/EK rendelet I. mellékletének 2. pontjában az első albekezdés bevezető szavai helyébe a következő szöveg lép:
„2.
Az alábbiakkal kapcsolatos specifikus költségek:”
2. cikk
Ez a rendelet az Európai Unió Hivatalos Lapjában történő kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. április 7-én.